CELEX: 32011R0876
Language: hr
Date: 2011-09-01 00:00:00
Title: Provedbena uredba Komisije (EU) br. 876/2011 od 1. rujna 2011. o 157. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja usmjerenih protiv određenih osoba i subjekata povezanih s mrežom Al-Qaidom

18/Sv. 009
            
            
               HR
            
            
               Službeni list Europske unije
            
            
               240
            
         32011R0876
   
               L 227/11
            
            
               SLUŽBENI LIST EUROPSKE UNIJE
            
            
               01.09.2011.
            
         
      PROVEDBENA UREDBA KOMISIJE (EU) br. 876/2011
   od 1. rujna 2011.
   o 157. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja usmjerenih protiv određenih osoba i subjekata povezanih s mrežom Al-Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja usmjerenih protiv određenih osoba i subjekata povezanih s mrežom Al-Qaidom (1), a posebno njezin članak 7. stavak 1. točku (a), članak 7.a stavak 1. i članak 7.a stavak 5.,
   budući da:
   
               (1)
            
            
               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.
            
         
               (2)
            
            
               Odbor za sankcije Vijeća sigurnosti Ujedinjenih naroda odlučio je 19. kolovoza 2011. ukloniti jednu fizičku osobu sa svog popisa osoba, skupina i subjekata na koje se primjenjuje zamrzavanje financijskih sredstava i gospodarskih izvora. Dana 22. kolovoza 2011. odlučio je dodati jednu fizičku osobu na isti popis.
            
         
               (3)
            
            
               Prilog I. Uredbi (EZ) br. 881/2002 bi, stoga, trebalo na odgovarajući način ažurirati.
            
         
               (4)
            
            
               Kako bi se osigurala učinkovitost mjera predviđenih ovom Uredbom, ova bi Uredba trebala odmah stupiti na snagu,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. rujna 2011.
      
         
            Za Komisiju, u ime predsjednika,
         
         
            Voditelj službe za instrumente vanjske politike
         
      
   
   
      (1)  SL L 139, 29.5.2002., str. 9.
   PRILOG
   Prilog I. Uredbi (EZ-a) br. 881/2002 mijenja se kako slijedi:
   
               1.
            
            
               Sljedeći se unos dodaje pod naslov „Fizičke osobe”.
               „Mati ur-Rehman (alias (a) Mati-ur Rehman, (b) Mati ur Rehman, (c) Matiur Rahman, (d) Matiur Rehman, (e) Matti al-Rehman, (f) Abdul Samad, (g) Samad Sial, (h) Abdul Samad Sial). Datum rođenja: oko 1977. Državljanstvo: pakistansko. Ostali podaci: Mati ur-Rehman je glavni operativni zapovjednik Lashkara i Jhangvija. Datum uvrštenja na popis iz članka 2.a stavka 4. točke (b): 22.8.2011.”
            
         
               2.
            
            
               Briše se sljedeći se unos pod naslovom „Fizičke osobe”:
               „Abdul Latif Saleh (alias (a) Abdul Latif A.A. Saleh, (b) Abdyl Latif Saleh, (c) Abd al-Latif Saleh, (d) Abdul Latif A.A. Saleh Abu Hussein, (e) Abd al-Latif Salih, (f) Abu Amir). Titula: dr. Adresa: Posljednje poznato boravište: Ujedinjeni Arapski Emirati. Datum rođenja: 5.3.1957. Mjesto rođenja: Bagdad, Irak. Državljanstvo: (a) jordansko, (b) albansko (od 1992.). Putovnica br.: (a) D366 871 (jordanska putovnica), (b) 314772 (albanska putovnica izdana 8.3.1993.), (c) 0334695 (albanska putovnica izdana 1.12.1995.). Ostali podaci: Protjeran iz Albanije 1999.”